
                    Nr. 86/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege pentru aprobarea Ordonanţei de urgenţă a Guvernului nr.193/2000 privind restituirea sumelor reţinute cu titlu de penalizări de 2%, pentru nerealizarea parametrilor garantaţi pentru blocul energetic nr.2 la centrala termoelectrică 2 x 330 MW - Pucheng - Republica Populară Chineză.



La întocmirea raportului comisia a avut în vedere următoarele avize:



- Comisia juridică, de disciplină şi imunităţi;



- Consiliul Legislativ.



PREŞEDINTE,                                           SECRETAR,

                      István Antal                                              Aurelia Vasile          

RAPORT

la proiectul de Lege pentru aprobarea Ordonanţei de urgenţă a Guvernului nr.193/2000 privind restituirea sumelor reţinute cu titlu de penalizări de 2%, pentru nerealizarea parametrilor garantaţi pentru blocul energetic

 nr.2 la centrala termoelectrică 2 x 330 MW - Pucheng -

 Republica Populară Chineză



Cu adresa nr.135 din 5 martie 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea în fond a proiectului de lege pentru aprobarea Ordonanţei de urgenţă a Guvernului nr. 193/2000 privind restituirea sumelor reţinute cu titlu de penalizări de 2%, pentru nerealizarea parametrilor garantaţi pentru blocul energetic nr.2 la centrala termoelectrică 2 x 330 MW - Pucheng - Republica Populară Chineză.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege sus-menţionat  în şedinţa din data de 14.03.2001, având în vedere şi avizele favorabile primite de la Comisia juridică, de disciplină şi imunităţi, Consiliul Legislativ şi punctul de vedere favorabil al Guvernului şi au hotărât să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr. 193/2000 privind restituirea sumelor reţinute cu titlu de penalizări de 2%, pentru nerealizarea parametrilor garantaţi pentru blocul energetic nr.2 la centrala termoelectrică 2 x 330 MW - Pucheng - Republica Populară Chineză, în forma adoptată de Senat.



Proiectul de lege are ca scop restituirea de la bugetul de stat a sumelor sus-menţionate.



Prin obiectul său de reglementare şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile
Expert,

Dr. Maria Cristina Bălănescu

